Lav et referat af nedenstående tekst:

Tekst:
22-årige Mika Glud Guldbæk og hendes mor, Heidi Glud Guldbæk, havde hjemmebanefordel, da der i weekenden blev dystet om det danske mesterskab i bowling i Løvvang Bowlingcenter. Der var i alt 150 deltagere med til arrangementet, som søndag var i gang med finalerunderne. -	Jeg er jo altid glad, når vi spiller i Løvvang, fordi det er en dejlig hal, men det er jo ikke ensbetydende med, at man altid lykkedes, som man gerne vil, siger Mika Glud Guldbæk. En af konkurrenterne til danmarksmesterskabet kender Mika rigtig godt – det er nemlig hendes mor, Heidi Guldbæk. -	Man ved jo, at man skal lave en hel masse kegler for at komme i nærheden af hende (Mika red.), men selvfølgelig er det også lidt træls, når man vinder over hende, fordi man vil jo gerne hende det bedste, siger hun. Kræver hårdt arbejde Mika Glud Guldbæk har tidligere vundet både DM- og VM-medaljer, og det er altså ikke noget, man gør ved bare at spille med vennerene engang om ugen. -	Det kræver utrolig meget, og jeg er i hvert fald i bowlinghallen fire gange om ugen, og så er det jo træningspas af 2-3 timer, siger hun. Heidi Guldbæk har tidligere repræsenteret det danske landshold, og i dag er det Mika Glud Guldbæks far, der er træner for hende på det nuværende landshold. -	Selv når jeg ikke er i stand til at kaste kugler mere, så har jeg noget at byde ind med og kan fortsætte med at udvikle idrætten, siger John Guldbæk og fortsætter: -	At det er ens egen datter, det, tror jeg, er svært at sætte sig ind i, hvor godt det er. Vil være endnu bedre Hvis Mika Glud Guldbæk en dag gerne vil stå øverst på skamlen, så har landstræner og far John Guldbæk opskriften. -	Mere arbejde. Mere målrettethed. Og så tror jeg også, at alder og den livserfaring, man får i takt med, at man bliver ældre, kommer til at gøre den store forskel, siger han. Selvom Mika Glud Guldbæk søndag var færdig efter kvartfinalerne, så har hun stadig sigtekornet skarpt indstillet til fremtiden. -	Jeg vil gøre det så godt, jeg kan, og vinde så meget, jeg kan, siger hun og fortsætter: -	Det er jo svært at være professionel indenfor bowling, og jeg har også et studie ved siden af, så jeg kommer til at have en karriere sideløbende, men det ændrer ikke på, at man sagtens kan tage til USA og spiller touren derovre.

Referat:
Familien Guldbæk var godt repræsenteret til DM i bowling af Mika Glud Guldbæk og hendes mor, som skulle imponere landstræneren, som er Mikas far.